CELEX: 62013TN0261
Language: da
Date: 2013-05-03 00:00:00
Title: Sag T-261/13: Sag anlagt den 3. maj 2013 — Nederlandene mod Kommissionen

29.6.2013   
            
            
               DA
            
            
               Den Europæiske Unions Tidende
            
            
               C 189/29
            
         Sag anlagt den 3. maj 2013 — Nederlandene mod Kommissionen
   (Sag T-261/13)
   2013/C 189/59
   Processprog: nederlandsk
   
      Parter
   
   
      Sagsøger: Kongeriget Nederlandene (ved M. Bulterman og J. Langer, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Principalt: forordning nr. 119/2013 annulleres, idet artikel 1, stk. 2, i forordning nr. 119/2013 ikke kan udskilles fra denne forordnings øvrige bestemmelser. Artikel 1, stk. 2, i forordning nr. 119/2013 angiver formålet med denne forordning, og de øvrige bestemmelser har derfor ved bortfald af artikel 1, stk. 2, ingen betydning.
            
         
               —
            
            
               Subsidiært annulleres artikel 1, stk. 2, i forordning nr. 119/2013.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1)
            
            
               Det første anbringende vedrører tilsidesættelse af artikel 5, stk. 3, i forordning nr. 2494/95 (1), idet Eurostat er blevet udpeget som den enhed, der skal udarbejde og ajourføre retningslinjer.
            
         
               2)
            
            
               Det andet anbringende vedrører tilsidesættelse af artikel 13, stk. 2, EU, idet Eurostat har fået beføjelse til at udarbejde og ajourføre retligt bindende retningslinjer.
            
         
               3)
            
            
               Det tredje anbringende vedrører tilsidesættelse af artikel 338, stk. 1, TEUF, idet der med henblik på indførelse af harmoniserede forbrugerprisindeks til faste skattesatser skal anvendes retningslinjer og ikke et af de i artikel 288 TEUF opregnede retsinstrumenter.
            
         
               4)
            
            
               Det fjerde anbringende vedrører tilsidesættelse af artikel 5, stk. 3, og artikel 14, stk. 3 i forordning nr. 2494/95, sammenholdt med afgørelse 1999/468 (2), idet der er blevet fastsat en anden procedure end forskriftsproceduren med kontrol.
            
         
               5)
            
            
               Det femte anbringende vedrører tilsidesættelse af artikel 291 TEUF, sammenholdt med forordning nr. 182/2011 (3), idet det ikke kræves, at udarbejdelsen og ajourføringen af retningslinjerne sker efter de i forordning nr. 182/2011 fastsatte procedurer.
            
         
      (1)  Rådets forordning (EF) nr. 2494/95 af 23.10.1995 om harmoniserede forbrugerprisindekser (EFT L 257, s. 1).
   
      (2)  Rådets afgørelse af 28.6.1999 om fastsættelsen af de nærmere vilkår for de gennemførelsesbeføjelser, der tillægges Kommissionen (1999/468/EF) (EFT L 184, s. 23).
   
      (3)  Europa-Parlamentets og Rådets forordning (EU) nr. 182/2011 af 16.2.2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55, s. 13).